
Z A P I S N I K
9. sjednice Vijeća Mjesnog odbora Peščenica,
01.02.2022.
u prostorijama mjesnog odbora PEŠČENICA,
s početkom u 18:00 sati



NAZOČNI ČLANOVI VIJEĆA:
NINA ŠANTIĆ, VLATKA BAJZEK OSMAN, SANJA BALENOVIĆ, TOMISLAV HENDIJA, GORAN KRŠNJAVI, DEAN JOKETOVIĆ I VIŠNJA FERENČAK


Predsjedava NINA ŠANTIĆ, predsjednica Vijeća.

Zapisnik vodi DEAN JOKETOVIĆ


Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Vijećnica Višnja Ferenčak radi hitnog slučaja sjednici se pridružila u 18:30.

Bez rasprave, jednoglasno Vijeće prihvaća tekst Zapisnika 8. sjednice Vijeća, održane 11.01. 2022 bez izmjena.

	

D N E V N I   R E D

1. Financijski plan MO Peščenica za 2022.
2. Plan MKA MO Peščenica u 2022.
3. Aktualna komunalna problematika
4. Korištenje prostora MS
5. Razno: Izvješća, pitanja i prijedlozi.

Ad 1. Financijski plan MO Peščenica za 2022.

Članovi Vijeća primili su pisani materijal uz poziv  na sjednicu

Predsjednica Vijeća Nina Šantić: Predlaže usvajanje Financijskog plana za 2022. godinu sukladno nacrtu dostavljenom uz poziv za sjednicu. Iako ne možemo unaprijed znati rashode pod točkom 3232 s obzirom da se ne zna obujam posla i cijena održavanja javnih zelenih površina i nerazvrstanih cesta, predsjednica navodi da se radi o planu koji je određen sukladno vrijednosti izvršenih usluga u prethodnoj godini, od strane Zagrebačkog holdinga d.o.o., Podružnice Zrinjevac i Zagrebačkih cesta.
Postoji plan održavanja zelenih površina, redoviti, po kvartovima u određenim vremenskim razdobljima te svaki vijećnik može od Podružnice Zrinjevac zatražiti na kvartalnoj ili polugodišnjoj razini informaciju o izvršenoj usluzi. Cijena navedene usluge je javna. 
Otvara raspravu:

[image: ]
 

 
Članak 3.
Naredbodavac za izvršenje Plana je pročelnica  Gradskog ureda za mjesnu samoupravu.
 
Članak 4.
Plan će biti objavljen na oglasnoj ploči u sjedištu Mjesnog odbora.

Prelazi se na glasanje.
Financijski plan usvojen je  jednoglasno

 



Ad 2. Plan MKA MO Peščenica u 2022.

Predsjednica Vijeća Nina Šantić predlaže usvajanje plana malih komunalnih akcija Mjesnog odbora Peščenica u 2022., sukladno nacrtu dostavljenom uz poziv za sjednicu.
 
 
Nakon kraće rasprave Vijeće donosi jednoglasno Plan sljedećeg sadržaja:
 
Plan malih komunalnih akcija
Mjesnog odbora Peščenica u 2022.
 
 
 
        	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Peščenica (u daljnjem tekstu: Mjesni odbor), a kojima se osigurava obavljanje komunalnih djelatnosti:
        	- održavanja javnih zelenih površina i
        	- redovitog održavanja nerazvrstanih cesta.
         	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.
	3. Planirana sredstva za financiranje ovog plana u iznosu od ukupno 652.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:
 
	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o.,
Podružnica Zrinjevac
	292.000,00

	3.2.
	redovito održavanje nerazvrstanih cesta
	Zagrebački holding d.o.o.,
Podružnica Zagrebačke ceste
	360.000,00

	Ukupno
	652.000,00


 
 
        	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
        	Ovaj plan odnosi se na poslove održavanja 102.337 m² uređenih javnih zelenih površina na području Mjesnog odbora.
       5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
        	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
        	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
        	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
        	Ovaj plan odnosi se na poslove redovnog održavanja 58.401 m² nerazvrstanih cesta na području Mjesnog odbora.
        	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
        	- 70 % ili 252.000,00 kuna za asfalterski program i
        	- 30 % ili 108.000,00 kuna za ostale poslove redovnog održavanja.
 	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.
        	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.
        	8. Sredstva za provedbu ovog plana osiguravat će Gradski ured za mjesnu samoupravu za namjene određene Proračunom Grada Zagreba za 2021. i ovim planom, a prema načelima štednje i racionalnog korištenja sredstava.
        	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Peščenica - Žitnjak u 2022.
 Plan MKA jednoglasno usvojen!


Ad 3.	Aktualna komunalna problematika



1. Predsjednica usmeno informira o predmetu raspravljanja. Vijećnik Dean Joketović je poslao fotografije potrganih/ulegnutih šahtova u Bužanovoj ulici. Fotografije u prilogu. Ulegnute šahtove i propali asfalt nužno je čim prije sanirati.

 
 Vijeće jednoglasno donosi 
        
Z A K LJ U Č A K

Vijeće mjesnog odbora Peščenica jednoglasno prihvaća prijedlog te moli nadležne službe Podružnicu Zagrebačke ceste / nadležni Gradski ured da saniraju navedeni komunalni problem. 


                                               
         
2.   Ravnateljice OŠ Dragutin Kušlana i III Gimnazije obratile su se Vijeću zahtjevom za postavljanje znaka zabrane uvođenja pasa na školsko/sportsko igralište.
Na ulazu u školsko igralište postoji tabla (fotografija u prilogu) na kojoj ne postoji oznaka zabrana za ulazak pasa

Vijeće jednoglasno donosi         


Z A K LJ U Č A K

Vijeće mjesnog odbora Peščenica jednoglasno odobrava inicijativu te moli nadležne službe za zamjenu table s novom na kojoj je navedena oznaka zabrane za ulazak pasa te postavljanje nekoliko malih znakova zabrane šetanje pasa na samim zelenim površinama unutar školskog igrališta. U južnom dijelu naselja već postoji park za pse, a školsko igralište nije prostor za igru pasa.


3.  Predsjednica usmeno informira o izgradnji dviju stambenih zgrada od strane Alfa stan d.o.o. u naselju čime potencijalno mogu nastati određeni prometni problemi. U svrhu upoznavanja s predmetom predlaže se traženje idejnog projekta planiranih stambenih zgrada unutar UPU-a Peščenica sjever-Štrigina.


Vijeće jednoglasno donosi 
        
Z A K LJ U Č A K

Vijeće mjesnog odbora Peščenica jednoglasno prihvaća navedeni prijedlog te moli nadležne službe za dostavu traženog idejnog projekta.


4.   Vijećnik Dean Joketović upoznaje Vijeće s problemom nepropisnog parkiranja vozila na križanju Harambašićeve i Kozarčaninove ulice. Vozila se ostavljaju na nogostupu koji priječi prelazak preko pješačkog prijelaza. Budući su Harambašićeva i okolne ulice radi blizine „Centra za odgoj i obrazovanje Vinko Bek“, područje kretanja slijepih i slobovidnih osoba, vrlo često se događa da oni prilikom prelaska pješačkog prijelaza nailaze na prepreku ostavljenog vozila, čime im je onemogućeno daljnje kretanje. U tu svrhu, predlaže se na navedene dvije lokacije postavljanje stupića ili nečeg drugog sukladno prijedlogu stručnih službi. 


Vijeće jednoglasno donosi 
        


Z A K LJ U Č A K

Vijeće mjesnog odbora Peščenica jednoglasno prihvaća navedeni prijedlog te moli žurno djelovanje nadležnih službi radi područja kretanja slijepih i slabovidnih osoba.


5.   Vijećnik Dean Joketović upoznaje Vijeće sa potrebom obnavljanja/farbanja pješačkog prijelaza na desnoj strani Kozarčaninove ulice kod garažnog ulaza (br. 2)  kao i ponovno postavljanje nestalog znaka za pješački prijelaz. Spomenuti pješački prijelaz povezuje desni nogostup Kozarčaninove ulice i kao takav jedva je vidljiv jer boja godinama nije obnavljana čime je ugrožena i sigurnost pješaka.  

Vijeće jednoglasno donosi 
        

Z A K LJ U Č A K

Vijeće mjesnog odbora Peščenica jednoglasno prihvaća navedeni prijedlog obnavljanja/ farbanja pješačkog prijelaza u Kozarčaninovoj ulici (br. 2) i postavljanje znaka za pješački prijelaz te moli žurno djelovanje nadležnih službi. 

           
  Ad 4.   Korištenje prostora MS Peščenica

Vijeće jednoglasno donosi 
                                               

                                                              Z A K LJ U Č A K

Vijeće mjesnog odbora Peščenica jednoglasno usvaja prijedlog kojim će se odobravanje termina korištenja prostora MS Peščenica uskladiti sa dobivenim smjernicama iz gradskog ureda nadležnog za to područje.

Ad 5. Razno: izvješća, pitanja i prijedlozi

[bookmark: _GoBack]Budući da nije bilo pitanja i prijedloga Predsjednica zaključuje sjednicu .

	
	

	
	


Sljedeća sjednica zakazana za  01.03.2022. u 18 sati.


Dovršeno u   19:05 sati.

KLASA:024-08/22-003/259
URBROJ:251-13-11-11-22-2
Zapisnik sastavio: 			                                              Predsjednica
                                                                                                   Vijeća Mjesnog odbora
Dean Joketović   						   
                                   	            					Nina Šantić

FINANCUSKI PLAN
Miesnog Odbora Pestenica

222022,
Clanak 1.
Financijski plan Mjesnog odbora Pe3tenica za 2022. (dalje u tekstu: Plan) sastoli se od:
PRIHODA: 748.300,00
RASHODA: 748.300,00
Clanak 2.

Prihodi i rashodi iz Elanka 1. Plana su:

Sifra | A) PRIHODI 1znos
(u kunama)
671 | PRIHODI MIESNOG ODBORA UKUPNO 748.300,00
G711 | PRIHODI ZA FINANCIRANJE RASHODA POSLOVANIA 748.300,00
Sifra | A) RASHODI 1ZNos
(u kunama)
RASHODI MJESNOG ODBORA UKUPNO 748.300,00
3232 | USLUGE TEKUCEG | INVESTICLISKOG ODRZAVANJA - PMKA MO 652.000,00
ODRZAVANIE JAVNIH ZELENIH POVRSINA 292.000,00
ODRZAVANJE NERAZVRSTANIH CESTA| 360.000,00
3291 | NAKNADE ELANOVIMA VIIECA MIESNOG ODBORA 90.000,00
3299 | OSTAUNESPOMENUT RASHODIPOSLOVANIA VUECA MIESNOG 630000





